C 131/2
FI
Euroopan unionin virallinen lehti
24.3.2022
Euroopan unionin ja SADC:n talouskumppanuussopimusvaltioiden välisen talouskumppanuussopimuksen pöytäkirjassa 1 olevan 4 artiklan 14 kohdan mukainen komission ilmoitus alkuperätuotteiden käsitteen määrittelystä ja hallinnollisen yhteistyön menetelmistä – EU:n ja SADC:n talouskumppanuussopimusvaltioiden välisen talouskumppanuussopimuksen pöytäkirjassa 1 olevassa 4 artiklan 3 ja 7 kohdassa määrätty kumulaatio Euroopan unionin sekä AKTtalouskumppanuussopimusvaltioiden ja EU:n merentakaisten maiden ja alueiden välillä (2022/C 131/02) Euroopan unionin, jäljempänä ’unioni’, ja eteläisen Afrikan kehitysyhteisön, jäljempänä ’SADC’, talouskumppanuussopi­ musvaltioiden välisen talouskumppanuussopimuksen (1), jäljempänä ’talouskumppanuussopimus’, pöytäkirjassa 1 olevassa 4 artiklan 3 ja 7 kohdassa määrätään diagonaalisesta kumulaatiosta unionissa.
Kyseinen kumulaatio antaa unionin viejille mahdollisuuden sisällyttää SADC:n talouskumppanuussopimusvaltioihin viemiinsä tuotteisiin muiden Afrikan, Karibian ja Tyynenmeren valtioiden, jäljempänä ’AKT-valtiot’, talouskumppanuusso­ pimusvaltioiden tai merentakaisten maiden ja alueiden, jäljempänä ’MMA:t’, alkuperäaineksia tai kyseisissä maissa tai kyseisillä alueilla suoritettua valmistusta tai käsittelyä ikään kuin ne olisivat unionin alkuperäaineksia tai unionissa suoritettuja, kun ne sisältyvät unionissa tuotettuun ja SADC:n talouskumppanuussopimusvaltioon talouskumppanuusso­ pimuksen mukaisesti vietyyn tuotteeseen, jollei 4 artiklan 4, 5, 8, 16 ja 18 kohdassa vahvistetuista muista edellytyksistä muuta johdu.
EU on jo soveltanut diagonaalista kumulaatiota tiettyjen AKT-talouskumppanuussopimusvaltioiden ja merentakaisten maiden ja alueiden kanssa 1 päivästä lokakuuta 2018 (ks. tiedote 2018/C 407/07 (2)).
Lisäksi unioni on sopinut hallinnollista yhteistyötä koskevasta järjestelystä Ghanan kanssa.
Euroopan komissio on toimittanut SADC:n talouskumppanuussopimusvaltioille yksityiskohtaiset tiedot tästä järjestelystä.
Näin ollen unioni on täyttänyt pöytäkirjassa 1 olevan 4 artiklan 10 kohdassa vahvistetut hallinnolliset vaatimukset, ja se voi alkaa soveltaa EU:n ja SADC:n talouskumppanuussopimuksen pöytäkirjassa 1 olevan 4 artiklan 3 ja 7 kohdassa määrättyä diagonaalista kumulaatiota Ghanan kanssa 1 päivästä huhtikuuta 2022.
Lisäksi koska Yhdistynyt kuningaskunta on eronnut EU:sta, diagonaalinen kumulaatio Yhdistyneen kuningaskunnan merentakaisten maiden ja alueiden kanssa ei ole enää ollut mahdollista 31 päivästä tammikuuta 2020.
Edellä esitetyn perusteella pöytäkirjassa 1 olevan 4 artiklan 3 ja 7 kohdassa määrättyä diagonaalista kumulaatiota voidaan soveltaa unionissa seuraavien maiden ja alueiden kanssa: — Karibia: Antigua ja Barbuda; Bahaman yhteisö; Barbados; Belize; Dominican yhteisö; Dominikaaninen tasavalta; Grenada; Guyanan tasavalta; Jamaika; Saint Kitts ja Nevis; Saint Lucia; Saint Vincent ja Grenadiinit; Surinamen tasavalta sekä Trinidadin ja Tobagon tasavalta; — Keski-Afrikan alue: Kamerunin tasavalta; — Itäinen ja eteläinen Afrikka: Madagaskarin tasavalta; Mauritiuksen tasavalta; Seychellien tasavalta ja Zimbabwen tasavalta; — Tyynenmeren alue: Papua-Uuden-Guinean itsenäinen valtio ja Fidžin tasavalta; — Läntinen Afrikka: Norsunluurannikon tasavalta; Ghana (3) — MMA:t: Grönlanti; Uusi-Kaledonia ja sen alaisuuteen kuuluvat alueet; Ranskan Polynesia; Ranskan eteläiset ja antarktiset alueet; Wallis ja Futuna; Saint-Barthélemy; Saint-Pierre ja Miquelon; Aruba; Bonaire; Curaçao; Saba; Sint Eustasius; Sint Maarten.
Tämä ilmoitus julkaistaan EU:n ja SADC:n talouskumppanuussopimuksen pöytäkirjassa 1 olevan 4 artiklan 14 kohdan mukaisesti.
Tämä tiedote korvaa 12 päivänä marraskuuta 2018 annetun tiedotteen 2018/C 407/07.
(1) EUVL L 250, 16.9.2016, s. 1924.
(2) EUVL C 407, 12.11.2018, s. 8.
(3) 1 päivästä huhtikuuta 2022.